Brändön kirkko

Brändön kirkko on kirkkorakennus Brändössä Ahvenanmaan maakunnassa. Se on pyhitetty Pyhälle Jaakobille. Kirkko rakennettiin alun perin 1740-luvun lopulla, mutta se siirrettiin ja pystytettiin uudelleen nykyiseen paikkaansa alkuperäisestä laajennetussa muodossaan. Kirkko vihittiin käyttöön vuonna 1893. Kirkko on muodoltaan päätytornillinen pitkäkirkko, jonka alttaripäädyssä on lyhyet ja vähän runkohuonetta matalammat poikkisakarat. Vastakkaisessa päädyssä on kirkon kellotorni. Kirkon alttaritaulun on maalannut Alexandra Frosterus-Såltin vuonna 1881, ja sen aihe on Kristuksen taivaaseenastuminen. Kirkossa on myös myöhäiskeskiaikainen alttarikaappi 1400-luvulta. Brändön kirkon yhdeksänäänikertaiset urut on rakentanut uusikaupunkilainen Zachariassenin urkutehdas vuonna 1912, ja ne on uudistanut Veikko Virtanen vuonna 1966. Lähteet Aiheesta muualla Kuvia tai muita tiedostoja aiheesta Brändön kirkko Wikimedia Commonsissa Brändön kirkko (ruotsiksi) Brändön kirkko (rakennusperintörekisteri) Kulttuuriympäristön palveluikkuna kyppi.fi. Museovirasto. Pappisluettelo (Arkistoitu – Internet Archive)